Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: 9. § (6) bekezdésének vizsgálni kért szövegét az Étv. módosításáról szóló 1999. évi CXV. törvény 4. § (3) bekezdése
Paragraph Index: 781

9. § (6) bekezdésének vizsgálni kért szövegét az Étv. módosításáról szóló 1999. évi CXV. törvény 4. § (3) bekezdése állapította meg, s az 2000. március 1-jén lépett hatályba. E rendelkezés szerint, ha a helyi építési szabályzat és településrendezési tervek elfogadását megelõzõ eljárás során a miniszter, illetve a területi fõépítész törvénysértésre alapozott egyet nem értõ véleményt ad, a szabályzat és a tervek elfogadásra nem terjeszthetõk elõ. Az indítványozók egybehangzó véleménye szerint a miniszter és a területi fõépítész ezzel az új jogosítványával meggátolhatja a helyi önkormányzat ilyen tárgyú rendeletalkotását, amely az Alkotmány több rendelkezésével is ellentétes. Az egyik indítványozó kifejtette, hogy az Alkotmány 44/A. § (1) bekezdés a) pontja az önkormányzat alapjogai között nevesíti a rendeletalkotási jogot, s kimondja, hogy az önkormányzat döntése kizárólag törvényességi okból vizsgálható felül. Az Alkotmány 32/A. §-a az Alkotmánybíróság hatáskörébe utalja a jogszabályok — köztük az 2002/156. szám önkormányzati rendeletek — alkotmányossági vizsgálatát. A törvénysértõ önkormányzati rendelet az Alkotmány 44/A. § (2) bekezdésébe ütközik, így annak vizsgálatára és megsemmisítésére szintén csak az Alkotmánybíróság jogosult. Az indítványozó véleménye szerint az Alkotmány fenti rendelkezései nem adnak lehetõséget arra, hogy az államigazgatás valamely szerve megakadályozza a képviselõtestületet valamely rendelet megalkotásában, az Alkotmány mindössze a rendeletek utólagos felülvizsgálatát teszi lehetõvé. Az indítványozó ezért — az Alkotmánybíróság helyi önkormányzatokat védõ feladatára is tekintettel — utólagos absztrakt normakontroll hatáskörben kérte a jelölt jogszabályszöveg vizsgálatát, és hatálybalépése napjára történõ visszamenõleges megsemmisítését. A másik indítványozó szintén az önkormányzati alapjogok, az önkormányzat rendeletalkotási szabadságának

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes